[bookmark: _GoBack]Вітаю. Чаму менавіта я павінна атрымаць грант на навучанне? 
1. [bookmark: _Hlk139544721]Я валодаю гішпанскай мовай і вучу нямецкую. Гэта можа дапамагчы з міжнароднай мабільнасцю і інтэрнацыяналізацыяй. Таксама я з'яўляюся пераможцай гарадскіх і абласных алімпіяд і ўдзельніцай рэспубліканскіх алімпіяд па гішпанскай мове.
2. Пачынаючы з 9 класа я ўдзельнічала ў конкурсах навуковых прац па гішпанскай мове. Мае даследаванні былі звязаны з мастацтвам і мастакамі Гішпаніі, з падлеткавым моббингам ў сетцы і з развіццём моладзевага слэнгу. Я была членам навукова-даследчага таварыства ў школе. Дзве мае працы абласнога конкурсу былі надрукаваныя Мінскім дзяржаўным лінгвістычным універсітэтам у штогадовым выданні "Эўрыка". Таксама ў мяне ёсць падзяка Віцебскага дзяржаўнага ўніверсітэта за ўдзел у навукова-практычных канферэнцыях. Гэты вопыт можа дапамагчы з развіццём даследчай дзейнасці ўжо ў самім універсітэце.
3. Я з'яўляюся донаркай беларускай мовы на платформе Donar.BY. У хуткім часе дзякуючы такім донарам, як я, з'явіцца функцыя галасавога ўводу на нашай мове. Гэта будзе спрыяць больш лёгкаму выкарыстанню Інтэрнэту пры пераходзе на беларускую мову, а таксама большай папулярызацыі мовы ў масы. 
4. Я стварала артыкулы для школьнай газеты "Тhe Gymnasium Times" на гішпанскай мове. Гэта спрыяла знаёмству школьнікаў з асаблівасцямі гішпанскай культуры і пашырэнню іх кругагляду. 
5. Я 12 гадоў займалася вялікім тэнісам, атрымала 1 юнацкі і 2 дарослы разрады. Павелічэнне колькасці спартсменаў з дасягненнямі ў спорце спрыяе развіццю папулярнасці гэтага віду спорту і здаровага ладу жыцця сярод моладзі. 
6. З 6 гадоў я займаюся валанцёрствам, бо мой тата таксама валанцёр. Я дапамагаю ў прытулку "ДОБРЫК" прывожу ежу і лекі, выгульваю сабак. Раней мы займаліся гуманным адловам і стэрылізацыяй бяздомных кошак і сабак з іншай групай валанцёраў. Я прымала ўдзел у розных акцыях па ўборцы смецця ў парках і паблізу ракі. Яшчэ я ўдзельнічала ў выставе вырабаў з прыроднага матэрыялу "НЕЗВЫЧАЙНАЕ СА ЗВЫЧАЙНАГА". Я лічу, што мая дзейнасць спрыяе больш камфортнаму пражыванню ў прытулку для жывёл, памяншэнню колькасці папуляцыі бяздомных жывёл, папулярызуе экаактывізм і заклікае да свядомага адпачынку людзей на прыродзе.
7. У 2020 я зрабіла калекцыю стыкераў у Вайбер са сваімі персанажамі. З дапамогай стыкераў чалавек можа лепш перадаць свае эмоцыі ў перапісцы. Гэта спрыяе больш камфортнаму зносінам. 
8. У чэрвені гэтага года я прыняла ўдзел у выставе Беларускага квір-арта [НЯ]БЛЫТАНЫЯ СУВЯЗІ. Мая праца была пад назвай "ВЫЙДЗЕШ З ШАФЫ?".  Я лічу, што ў 21 стагоддзі ўсе людзі павінны мець аднолькавыя правы перад законам, што ўсе людзі павінны адчуваць сябе камфортна, знаходзячыся ў грамадстве. Чалавек не павінен сутыкацца з асуджэннем або агрэсіяй толькі за тое, які ён ёсць, калі яго ўчынкі не пагражаюць каму-небудзь. 
9. Яшчэ адзін мой малюнак - "НОЧ ПАЭТАў". Ілюстрацыя прысвечана падзеі, якая адбылася ў ноч з 29 на 30 кастрычніка 1937 года. У гэтую ноч былі расстраляны больш за 100 прадстаўнікоў беларускай інтэлігенцыі. На малюнку прадстаўлена ноч, якая прымае Міхася Чарота, які быў расстраляны ў сваёй камеры, а перад гэтым надрапаў на сцяне свой апошні верш "ПРЫСЯГА". 
10. Я хачу з дапамогай сваіх малюнкаў рабіць нешта карыснае для грамадства. Развіваць мастацтва і культуру, ствараць нешта зусім новае, знаёміць свет з нашай культурай, распавядаць гледачу праз малюнак важныя рэчы, расказаць яму, што ён не адзін, паказаць праўдзівую гісторыю. 
На гэтым усё. Дзякуй за ўвагу! Да хуткіх сустрэч!
